**Huizhou** (kiin.: 惠州; pinyin: *Huìzhōu*; Jyutping: *Wai6-zau1*; Pe̍h-ōe-jī: *Hūi-chiu*, pha̍k-fa-sṳ: *Fi-chû*) on prefektuuritason kaupunki Kiinan Guangdongin maakunnassa. Kaupungin keskusta sijaitsee linnuntietä 118 kilometriä maakunnan pääkaupunki Kantonista itään. Kaupungin väkiluku on 4,598 miljoonaa (2010) ja pinta-ala 11 158 neliökilometriä.

Prefektuuri rajoittuu lounaassa Shenzhenin ja Dongguanin, lännessä Kantonin (Guangzhou), pohjoisessa Shaoguanin ja Heyuanin ja idässä Shanwein prefektuuritason kaupunkiin. Etelässä vastassa on Etelä-Kiinan meri.

 Huizhoun piirikuntatason jako. Huizhoun kaupunkipiirit on esitetty punaisella.
Piirikuntatasolla prefektuuri jaetaan kahteen kaupunkipiiriin (1. Huicheng, 2. Huiyang) ja kolmeen piirikuntaan (3. Boluo, 4. Huidong ja 5. Longmen) (numerointi kuten oheisessa kuvassa). Prefektuurissa on kaksi kansallisen tason erityiskehitysaluetta: Dayalahden talous- ja teknologiakehityksen vyöhyke sekä Zhongkain huipputeknolologian ja uuden teknologian teollinen kehitysalue.

Nähtävyyksiin kuuluvat esimerkiksi Luofuvuori Dongjiangjoen luona, Nankunvuori Longmenin piirikunnassa, Länsijärvi (West Lake), Xunliaon lahti sekä Ming-dynastian ajalta peräisin oleva Pinghain kaupunki Huidongin piirikunnassa. Seudulla on myös monia luonnonnähtävyyksiä; merellä rannikon äärellä sijaitsee kansallinen Huizhoun merikilpikonnien suojelualue.

Ilmasto
-------

Huizhoussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on melko kuivaa ja leutoa. Vuoden keskilämpötila on noin 22 °C ja keskimääräinen sademäärä 1 960 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 14 °C. Sateisin kuukausi on kesäkuu, jolloin sataa keskimäärin noin 330 millimetriä. Joulukuu puolestaan on kuivin kuukausi. Silloin keskimääräinen sadanta on 29 millimetriä.

* Huizhoun rautatieasema.Huizhoun rautatieasema.
* Näkymä Länsijärveltä (West Lake). Näkymä Länsijärveltä (West Lake).
* Boluon piirikuntaa läheiseltä mäeltä nähtynä.Boluon piirikuntaa läheiseltä mäeltä nähtynä.
* Boluon piirikuntaa: katunäkymä Luoyangista.Boluon piirikuntaa: katunäkymä Luoyangista.

Lähteet
-------

1. 1 2  Guangdong Province (pohjautuu Kiinan tilastokeskuksen tietoihin) geohive.com. Viitattu 13.6.2015. (englanniksi)
2. 1 2  Thomas Brinkhoff: China: Administrative Division (Prefektuurin naapurit näkee valitsemalla prefektuurin kartan Level 2 -hallintoalueet ja kohdistamalla kartan prefektuuriin hiiren klikkauksella tai maakuntakohtaisen prefektuurilistauksen avulla. Kartta näyttää naapuriprefektuurinen nimen hiirellä osoittamalla.) citypopulation.de. Viitattu 13.6.2015. (englanniksi)
3. ↑  Huizhou Travel Guide travelchinaguide.com. Viitattu 13.6.2015. (englanniksi)
4. ↑  Huizhou Overview chinatravel.com.  Arkistoitu 4.4.2015. Viitattu 12.3.2015. (englanniksi)
5. ↑  Climate Huizhou climate-data.org:  Climate-Data.org. Viitattu 30.3.2019. (englanniksi)

Aiheesta muualla
----------------

* Kuvia tai muita tiedostoja aiheesta **Huizhou** Wikimedia Commonsissa

* Huizhou City Information (erityisesti talouspainotus) (englanniksi) (chinaknowledge.com)
* China Postal Code Guangdong Province (prefektuuri ja piirikuntataso) (englanniksi) (youbianku.com)
* National Huidong Sea Turtie Reserve (Arkistoitu – Internet Archive) (englanniksi) (seaturtle.cn)